SA161
Exported from Holy-Writings.com on 2026-06-19 - 1 clipping

雜阿含經 (一六一)

如是我聞。 一時佛住舍衞國祇樹給孤獨園。

爾時世尊告諸比丘。 何所有故。何所起。何所繋著。何所見我。令諸衆生作如是見如是説。 謂七身非作非作所作。非化非化所化。 不殺不動堅實。 何等爲七。 所謂地身水身火身風身樂苦命。 此七種身。非作非作所作。非化非化所化。 不殺不動堅實。 不轉不變不相逼迫。 若福若惡若福惡。若苦若樂若苦樂若士梟士首。亦不逼迫世間。 若命若身七身間間容刀往返。亦不害命。 於彼無殺無殺者。 無繋無繋者。 無念無念者。 無教無教者。

諸比丘白佛。 世尊是法根法眼法依。 如是廣説。次第如上三經
-- SA161 — Taisho Tipitaka (CC0-1.0)